Док су се на источном ратишту, у Вирџинији, окупљале велике војске и водила одлучујућа битка код Бул Рана (21. јула), на западу су вођене мање борбе локалног значаја. Локалне трупе Конфедерације из Аркенсоа победиле војску уније на Вилсонс Крику у држави Мисури (10. августа). На горњем Мисисипију од маја се организовала речна флотила Уније од дрвених топовњача, гвоздених бродова и бомбарди под називом Западна флотила. Она је више од годину дана била у органском саставу трупа севера у државама Мисури и Кентаки, које су до краја 1861. сасвим потиснуле трупе Југа из Мисурија. За то време, на ушћу Мисисипија су трупе Југа успеле средином октобра да потисну ескадру Севера.